**Peluru berpandu permukaan ke permukaan** (juga dikenali dengan, **peluru berpandu darat ke darat**) merupakan sejenis peluru berpandu yang dilancarkan daripada tangan, kenderaan, trailer, pelantar tetap atau kapal. Ia biasanya dilengkapi dengan sistem pendorongan seperti motor roket atau kadang kala ditembak oleh cas letupan, disebabkan pelancar pelancaran kebiasaannya berada dalam kedudukan statik atau bergerak dengan perlahan. Peluru berpandu ini juga biasanya memiliki sirip dan/atau sayap bagi daya angkatan dan kestabilan. Walau bagaimanapun, peluru berpandu berkelajuan hiper atau jarak dekat mungkin menggunakan angkatan badan atau terbang berdasarkan trajektori balistik. Fieseler Fi 103 juga dikenali sebagai "V1" merupakan peluru berpandu permukaan ke permukaan pertama di dunia.

Peluru berpandu permukaan ke permukaan sekarang merupakan jenis 'dipandu'. Sebuah peluru permukaan ke permukaan tanpa panduan selalunya merujuk kepada roket (sebagai contoh, RPG-7 atau M72 LAW merupakan sebuah roket anti kereta kebal manakala BGM-71 TOW atau AT-2 Swatter pula merupakan sebuah peluru berpandu anti kereta kebal).

Peluru berpandu permukaan ke permukaan boleh dipecahkan kepada beberapa kategori:

* Peluru berpandu balistik
	+ Peluru berpandu taktikal biasanya adalah peluru berpandu balistik jarak dekat (SRBM), <1,000 km (600 batu)
	+ Peluru berpandu strategik pula merupakan:
		- Peluru berpandu balistik jarak sederhana (MRBM), 1,000–3,000 km (600-2,000 batu)
		- Peluru berpandu balistik jarak pertengahan (IRBM) atau Peluru berpandu balistik jarak jauh (LRBM): Jarak antara 3500 km dan 5500 km
		- Peluru berpandu balistik antara benua (ICBM), >8,000 km (5,000 batu)
		- Peluru berpandu balistik lancaran kapal selam (SLBM), pelbagai jenis
* Peluru berpandu krus terbang rendah ke arah tanah, motor terbakar semasa penerbangan, jarak biasa 2,500 km (1,500 batu)
* Peluru berpandu anti kereta kebal terbang rendah ke arah tanah, motor mungkin atau mungkin tidak terbakar semasa penerbangan, jarak biasa 5 km (3 batu)
* Peluru berpandu anti kapal terbang rendah ke arah tanah atau laut, sering kali tiba-tiba muncul atau mengelak sebelum menghentam kapal, jarak biasa 130 km (80 batu)

Pihak-pihak berbeza membezakan peluru berpandu berdasarkan jarak secara berlainan. Sebagai contoh, Jabatan Pertahanan Amerika Syarikat tidak memiliki definasi untuk peluru berpandu balistik jarak jauh, dan oleh itu mendefinasikan 'jarak jauh' sebagai peluru berpandu yang memiliki jarak melebihi 5,500 km (3500 batu). Institut Antarabangsa untuk Pengajian Strategik juga tidak mendefinasikan peluru berpandu jarak jauh, dan mengdefinasikan peluru berpandu jarak dekat sebagai peluru berpandu yang memiliki jarak yang lebih pendek berbanding definasi Jabatan Pertahanan A.S. 

| * l
* b
* s
Jenis-jenis peluru berpandu |
| --- |
| Mengikut platfom | 
 Udara ke udara **·**  Udara ke permukaan **·**  Permukaan ke udara **·**  Permukaan ke permukaan **·**  Peluru berpandu balistik **·**  Peluru berpandu balistik antara benua **·**  Peluru berpandu balistik lancaran kapal selam **·**  Peluru berpandu anti balistik **·**  Peluru berpandu krus **·**  Peluru berpandu anti kapal **·**  Roket anti kapal selam **·**  Peluru berpandu anti kereta kebal **·**  Senjata anti satelit **·**  Peluru berpandu balistik lancaran udara **·** Peluru berpandu krus lancaran udara **·** Peluru berpandu standoff
 |
| Mengikut panduan | 
 Peluru berpandu anti radar **·**  Peluru berpandu panduan wayar **·**  Panduan tuju inframerah **·**  Beam riding · Panduan laser **·**  Panduan aktif radar **·**  Panduan tuju radar semi-aktif  |
| Senarai | 
 Senarai peluru berpandu **·**  Senarai peluru berpandu mengikut negara  |